Анатолий Новиков

Новиков, Анатолий Григорьевич  - ((18 (30) октябрь 1896, Скопин — 24 сентябрь 1984, Москва) — сов. композитор жана коомдук ишмер, СССР эл арт. (1970). 

 1952-жылдан КПСС мүчөсү. 
 1921—27-ж. Москва консерваториясында окуган. 
 1920—30-ж. өздүк көркөм чыг-лык хорунун, 1930—43-ж. ВЦСПСтин жана Бүткүл союздук радионун ыр ансамблинин жетекчиси. 
 Новиковдун бардык ыры (500дөн ашуун) патриоттук темада жазылган. 
 Анын «Россия» (сөзү С. Я. Алымовдуку), «Жолдор» (сөзү Л. Ошаниндики), «Дүйнөлүк демократиялык жаштар гимни» (1947, сөзү Л. Ошаниндики), «Коммунисттик бригадалар маршы» (сөзү В. Харитоновдуку) ж. б. ырлары кеңири белгилүү. 

 Новиков — «Сологой» (1957), «Өзгөчө тапшырма» (1965), «Кара кайың» (1969), «Василий Тёр­кин» (1971) ж. б. муз. комедиялардын автору. 

 РСФСР Жог. Советине (5—8-шайл.) депутат. СССР мамл. сыйл. (1946, 1948) лауреаты. Ленин ордени, Октябрь Революциясы, Эмгек Кызыл Туу ордендери жана медалдар менен сыйланган.


 Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол.  -656 б.
Категория:Маданият